turjo4nis/wikipedia-bn-dump-20250701 huggingface dataset:
পেডানিয়াস ডায়োস্কোরাইডস

পেডানিয়াস ডায়োস্কোরাইডস (, ;  ৪০–৯০ অব্দ) "ফার্মাকোগনোসির জনক", হলেন একজন গ্রীক চিকিত্সক, ফার্মাকোলজিস্ট, উদ্ভিদবিদ এবং ডি ম্যাটেরিয়া মেডিকা (, অন মেডিক্যাল ম্যাটেরিয়াল)-এর লেখক - ভেষজ ঔষধ এবং ঔষধ সম্পর্কিত সারবস্তু সম্পর্কিত একটি পাঁচ খণ্ডের গ্রীক বিশ্বকোষ (ফার্মাকোপিয়া), যা ১,৫০০ বছরেরও বেশি সময় ধরে ব্যাপকভাবে পঠিত হয়েছিলো। প্রায় দুই সহস্রাব্দ ধরে ডায়োস্কোরাইডসকে উদ্ভিদ ও উদ্ভিদের ঔষধের সবচেয়ে বিশিষ্ট লেখক হিসেবে গণ্য করা হতো।

আরও দেখুন 
 ম্যাটেরিয়া মেডিকা;
 ডায়োস্কোরিয়া।।

টীকাসমূহ

তথ্যসূত্র

উত্স 
 
 Bruins: Codex Constantinopolitanus: Palatii Veteris NO. 1 [3 volume set] Part 1: Reproduction of the Manuscript; Part 2: Greek Text; Part 3: Translation and Commentary Bruins, E. M. (Ed.)
 Forbes, Andrew; Henley, Daniel; Henley, David (2013). 'Pedanius Dioscorides' in: Health and Well Being: A Medieval Guide. Chiang Mai: Cognoscenti Books.

বহিঃসংযোগ 

 
 
 Works by Dioscorides
 Dioscorides Materia Medica, in English—the full book downloadable in PDF fileformat.
 
 
 Pedacio Dioscorides anazarbeo: Acerca de la materia medicinal y de los venenos mortiferos, Antwerp, 1555, digitized at Biblioteca Digital Hispánica, Biblioteca Nacional de España
 Les VI livres de Ped. Diosc. de la materie medicinale, Lyon (1559), French edition
 The 1500th Anniversary (512-2012) of the Juliana Anicia Codex: An Illustrated Dioscoridean Recension. Jules Janick and Kim E. Hummer. Chronica horticulturae. 52(3) 2012 pp. 9-15

 

৪০-এ জন্ম
90 deaths
Ancient Greek pharmacologists
1st-century Greek physicians
Ancient Greek botanists
Ancient Roman botanists
Herbalists
1st-century Greek writers
Dioscorides
1st-century agronomists
পার্থ দে

পার্থ দে (জন্ম ১৯৪০) একজন ভারতীয় রাজনীতিবিদ এবং ভারতের কমিউনিস্ট পার্টি (মার্ক্সবাদী) এর সদস্য। তিনি পশ্চিমবঙ্গ সরকারের স্কুল শিক্ষামন্ত্রী এবং স্বাস্থ্যমন্ত্রী হিসেবে দায়িত্ব পালন করেছেন।

রাজনৈতিক পেশা 
পার্থ দে বাঁকুড়া বিধানসভা কেন্দ্রের প্রতিনিধিত্ব করেছেন পশ্চিমবঙ্গের বিধানসভার সদস্য হিসাবে ৫ মেয়াদে, অর্থাৎ ২৫ বছর। তিনি ১৯৭৭,  ১৯৮৭,  ১৯৯১,  ১৯৯৬  এবং ২০০৬ সালে জিতেছিলেন। তিনি ১৯৮২  এবং ২০০১ সালে রানার আপ ছিলেন  ২০১১ সালে, তিনি নির্বাচনে প্রতিদ্বন্দ্বিতা না করার সিদ্ধান্ত নেন। তিনি ২০০৬ থেকে ২০১১ সালের মধ্যে তৃতীয় ভট্টাচার্য মন্ত্রকের অংশ হিসাবে স্কুল শিক্ষামন্ত্রী হিসাবে দায়িত্ব পালন করেছিলেন। তিনি স্বাস্থ্যমন্ত্রীর দায়িত্বও পালন করেছেন।

তথ্যসূত্র 

পশ্চিমবঙ্গ বিধানসভার সদস্য ২০০৬-২০১১
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৮৭-১৯৯১
পশ্চিমবঙ্গ বিধানসভার সদস্য ১৯৭৭-১৯৮২
পশ্চিমবঙ্গের রাজ্য মন্ত্রিপরিষদের মন্ত্রী
কলকাতার রাজনীতিবিদ
পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
২১শ শতাব্দীর বাঙালি
২০শ শতাব্দীর বাঙালি
জীবিত ব্যক্তি
১৯৪০-এ জন্ম
লাইগেজ

লাইগেজ () হল একটি উৎসেচক পরিবার যারা মূলত দুটি অণুর মধ্যে নতুন রাসায়নিক বন্ধন গঠনের দ্বারা তাদের পরস্পর জুড়তে সাহায্য করে। এটি সাধারণত একটি অণুতে ছোট দুটি রাসায়নিক গ্রুপের আর্দ্র বিশ্লেষণ দ্বারা হয় বা জল বিয়োজন দ্বারা হয়, যার ফলে সাধারণত নতুন C-O, C-S, বা C-N বন্ড গঠিত হয়। উদাহরণস্বরূপ, ডিএনএ লাইগেজ ফসফোডাইএস্টার বন্ধন তৈরি করে নিউক্লিক অ্যাসিডের দুটি পরিপূরক খণ্ডের সাথে যোগ করে দিতে পারে এবং প্রতিলিপির সময় দ্বিতন্ত্রী ডিএনএ-তে উদ্ভূত একতন্ত্রী টুকরোগুলি মেরামত করতে পারে।

যদি দুটি অণু A ও B হয়, তাদের ওপর লাইগেজ উৎসেচক ক্রিয়া করলে নিম্নরূপ বিক্রিয়া ঘটে:

A-OH + B-H → A–B + H2O

নামকরণ
ল্যাটিন শব্দ ligāre (যার অর্থ জুড়ে যাওয়া) থেকে "Lig" ও উৎসেচকের জন্য নির্ধারিত অনুসর্গ "ase", মিলিত হয়ে Ligase তৈরী হয়েছে। আক্ষরিক অর্থ যে উৎসেচক জুড়ে যেতে সাহায্য করে।

লাইগেজের নামকরণ অসামঞ্জস্যপূর্ণ এবং তাই এই উৎসেচকগুলি সাধারণত বিভিন্ন নামে পরিচিত। সাধারণত, লাইগেজের সাধারণ নামের মধ্যে "লাইগেজ" শব্দটি অন্তর্ভুক্ত থাকে, যেমন ডিএনএ লাইগেজ, উৎসেচী যা সাধারণত আণবিক জীববিজ্ঞান পরীক্ষাগারে ডিএনএ খণ্ডকে একত্রিত করতে ব্যবহৃত হয়। যাইহোক, অনেকে সাধারণ নাম এর পরিবর্তে "সিনথেটেজ" বা "সিনথেজ" শব্দটি ব্যবহার করে, কারণ এগুলি নতুন অণু সংশ্লেষণ করতে (synthesis) ব্যবহৃত হয়। এছাড়াও কিছু লাইগেজ রয়েছে যেগুলি "কার্বক্সিলেজ" নামটি ব্যবহার করে নির্দেশ করে যে উৎসেচক বিশেষভাবে একটি কার্বক্সিলেশন প্রতিক্রিয়ায় অনুঘটকের কাজ করে।

উল্লেখ্য: জৈব রাসায়নিক নামকরণ কখনও কখনও সিনথেটেজ থেকে সিন্থেজকে আলাদা করেছে এবং কখনও কখনও শব্দগুলিকে প্রতিশব্দ হিসাবে বিবেচনা করেছে। সাধারণত, দুটি পদ পরস্পর বিনিময়যোগ্যভাবে ব্যবহৃত হয় এবং উভয়ই লাইগেজকে বর্ণনা করতে ব্যবহৃত হয়।

শ্রেণিবিভাগ
এইসমস্ত উৎসেচক শ্রেণীর উৎসেচক কমিশন সংখ্যার আদ্যসংখ্যাটি ৬ দ্বারা নির্দেশিত হয়। লাইগেজ শ্রেণীকে ছয়টি উপশ্রেণীতে ভাগ করা যায়:
ইসি ৬.১ কার্বন-অক্সিজেন বন্ধন সৃষ্টি করে
ইসি ৬.২ কার্বন-সালফার বন্ধন সৃষ্টি করে
ইসি ৬.৩ কার্বন-নাইট্রোজেন বন্ধন সৃষ্টি করে (যেমন আর্জিনিনোসাক্সিনেট সিনথেটেজ)
ইসি ৬.৪ কার্বন-কার্বন বন্ধন সৃষ্টি করে, যেমন অ্যাসিটাইল-কোএ কার্বক্সিলেজ
ইসি ৬.৫ ফসফোডাইএস্টার বন্ধন সৃষ্টি করে, যেমন ডিএনএ লাইগেজ
ইসি ৬.৬ নাইট্রোজেন-ধাতু বন্ধন সৃষ্টি করে, যেমন চিলেটেজ

ঝিল্লি-সংযুক্ত লাইগেজ
কিছু লাইগেজ জৈবিক ঝিল্লির সাথে পেরিফেরাল মেমব্রেন প্রোটিন হিসাবে যুক্ত হয় বা একটি একক ট্রান্সমেমব্রেন হেলিক্স-এর মাধ্যমে আটকে থাকে, উদাহরণস্বরূপ কিছু ইউবিকুইটিন লাইগেজ সম্পর্কিত প্রোটিন।

তথ্যসূত্র

লাইগেজ
সিন্থেজ

সিন্থেজ () হল এমন এক উৎসেচক যা জৈব-রাসায়নিক বিক্রিয়ায় বিভিন্ন রাসায়নিক যৌগ সংশ্লেষ করতে সাহায্য করে।

উল্লেখ্য যে, মূলত, জৈব রাসায়নিক নামকরণ সিনথেটেজ এবং সিন্থেসেজকে আলাদা করে। মূল সংজ্ঞা অনুসারে, সিন্থেজ নিউক্লিওসাইড ট্রাইফসফেট (যেমন এটিপি, GTP, CTP, TTP, এবং UTP) থেকে শক্তি ব্যবহার করে না, যেখানে সিনথেটেজগুলি নিউক্লিওসাইড ট্রাইফসফেট ব্যবহার করে। যাইহোক, জয়েন্ট কমিশন অন বায়োকেমিক্যাল নোমেনক্লেচার (JCBN) নির্দেশ করে যে 'সিন্থেজ' যেকোন উৎসেচকের সাথে ব্যবহার করা যেতে পারে যা সংশ্লেষণকে অনুঘটন করে (এটি নিউক্লিওসাইড ট্রাইফসফেট ব্যবহার করে বা না করে), যেখানে 'সিনথেটেজ'কে 'লাইগেজ'-এর সমার্থকভাবে ব্যবহার করা হয়।

উদাহরণ
 এটিপি সিন্থেজ
 সাইট্রেট সিন্থেজ
 ট্রিপটোফ্যান সিন্থেজ
 সিউডোইউরিডিন সিন্থেজ 
 ফ্যাটি অ্যাসিড সিন্থেজ
 সেলুলোজ সিন্থেজ (ইউডিপি-প্রস্তুতকারক)
 সেলুলোজ সিন্থেজ (জিডিপি-প্রস্তুতকারক)

তথ্যসূত্র

লাইগেজ
ফসফোডাইএস্টার বন্ধন

রসায়নে ফসফোডাইএস্টার বন্ধন () তখনই তৈরী হয় যখন ফসফরিক অ্যাসিডের ঠিক দুটি হাইড্রক্সিল গ্রুপ (−OH) অন্যান্য অণুর হাইড্রক্সিল গ্রুপের সাথে বিক্রিয়া করে দুটি এস্টার বন্ধন তৈরি করে। বন্ধন বলতে মূলত  লিঙ্কেজকে বোঝানো হয়। ফসফোডাইএস্টারের আলোচনা ডিএনএ এবং আরএনএ-তে তাদের প্রাধান্য পায়, কিন্তু এটি অন্যান্য জৈব অণুতেও দেখা যায়, যেমন অ্যাসাইল ক্যারিয়ার প্রোটিন, ফসফোলিপিড এবং জিএমপি এবং এএমপি এর চক্রীয় রূপ (সিজিএমপি এবং সিএএমপি)।

ডিএনএ ও আরএনএ
ফসফোডাইএস্টার বন্ডগুলি ডিএনএ এবং আরএনএ এর ব্যাকবোন তৈরি করে। নিউক্লিক অ্যাসিডের ফসফোডাইএস্টার বন্ডে, একটি ফসফেট একটি নিউক্লিওসাইডের ৫' কার্বন এবং সন্নিহিত নিউক্লিওসাইডের ৩' কার্বনের সাথে সংযুক্ত থাকে। বিশেষত, এটি ফসফোডাইএস্টার বন্ড যা একটি শর্করার অণুর ৩' কার্বন পরমাণু এবং অন্যটির ৫' কার্বন পরমাণুর সাথে সংযুক্ত করে (তাই ডিএনএ এবং আরএনএ চেইনের এই ধরনের বন্ধন ৩', ৫' ফসফোডাইএস্টার লিঙ্কেজ নামে ব্যবহৃত হয়)। জড়িত শর্করা গ্রুপগুলি হল ডিএনএতে ডিঅক্সিরাইবোজ এবং আরএনএতে রাইবোজ। নিউক্লিওসাইড-এর সাথে যুক্ত হয়ে ফসফোডাইএস্টার বন্ড তৈরি করার জন্য, নিউক্লিওটাইড বিল্ডিং ব্লকগুলির ট্রাই-ফসফেট বা ডাই-ফসফেট ফর্মগুলিকে বিচ্ছিন্ন করে ফেলা হয় যাতে এটি উৎসেচক-অনুঘটক বিক্রিয়া চালানোর জন্য প্রয়োজনীয় শক্তি সরবরাহ করা যায়। বন্ধন গঠন শুধুমাত্র ডিএনএ এবং আরএনএ প্রতিলিপিতে নয়, নিউক্লিক অ্যাসিডের মেরামত এবং পুনর্মিলনের ক্ষেত্রেও ঘটে এবং এর জন্য বিভিন্ন পলিমারেজ, প্রাইমার এবং/অথবা লাইগেজের জড়িত থাকার প্রয়োজন হতে পারে। ডিএনএ-র প্রতিলিপির সময়, উদাহরণস্বরূপ, ডিএনএ পলিমারেজ I সদ্য গঠিত তন্ত্রের ফসফেটগুলির মধ্যে একটি করে ফাঁক ছেড়ে যায়। ডিএনএ লাইগেজ ফাঁকের প্রতিটি পাশে নিউক্লিওটাইডগুলির মধ্যে একটি ফসফোডাইএস্টার বন্ধন তৈরি করতে সক্ষম।

ফসফোডাইএস্টারগুলি pH ৭-এ ঋণাত্মক আধান যুক্ত হয়। ঋণাত্মক আধান ধনাত্মক হিস্টোন প্রোটিনকে আকর্ষণ করে, এছাড়া ধাতব ক্যাটায়ন যেমন ম্যাগনেসিয়াম, এবং পলিঅ্যামাইনকে ও আকর্ষণ করে। এই ঋণাত্মক আধানগুলির মধ্যে বিকর্ষণ পলিনিউক্লিক অ্যাসিডের গঠনকে প্রভাবিত করে।

বন্ধন ভঙ্গ
ফসফোডাইএস্টার বন্ধনের আর্দ্র বিশ্লেষণ (ভাঙ্গা) বিভিন্ন উপায়ে করা যেতে পারে। ফসফোডাইএস্টারেজগুলি হল সেই উৎসেচক যা ফসফোডাইএস্টার বন্ধনের বিশ্লেষণকে অনুঘটন করে। এই উৎসেচক ডিএনএ এবং আরএনএ সিকোয়েন্সের মেরামত, নিউক্লিওটাইড উদ্ধার এবং cGMP এবং cAMP কে GMP এবং AMP তে রূপান্তরের সাথে জড়িত। ফসফোডাইএস্টার বন্ডের হাইড্রোলাইসিসও রাসায়নিকভাবে এবং স্বতঃস্ফূর্তভাবে ঘটে, উৎসেচকের সাহায্য ছাড়াই। উদাহরণ স্বরূপ, সাধারণ রাইবোজ-এ (আরএনএ-তে) ডিঅক্সিরাইবোজ-এর (ডিএনএ-তে) থেকে আরও একটি হাইড্রোক্সিল গ্রুপ বেশি রয়েছে, যা আগেরটিকে কম স্থিতিশীল এবং ক্ষারীয় হাইড্রোলাইসিসের জন্য বেশি সংবেদনশীল করে তোলে, যেখানে তুলনামূলকভাবে উচ্চ pH অবস্থা, দুটি রাইবোনিউক্লিওটাইডের মধ্যেকার ফসফোডাইএস্টার সংযোগ বিচ্ছিন্ন করে। এর ফসফোডাইএস্টার বন্ডের হাইড্রোক্সিল আক্রমণের অধীনে আরএনএর আপেক্ষিক অস্থিরতা এটিকে বংশগত তথ্য সংরক্ষণের জন্য অপর্যাপ্ত করে তোলে, কিন্তু আরএনএ প্রতিলিপিকরণ এবং ট্রান্সলেশনের উপযোগীতায় অবদান রাখে।

তথ্যসূত্র

আণবিক জীববিজ্ঞান
ডিএনএ
অর্গানোফসফেট
রাসায়নিক উপাদানের জীববিজ্ঞান ও ঔষধশাস্ত্র
আমির খান মুত্তাকি

আমির খান মুত্তাকি (পশতু : امیر خان متقی ; জন্ম : ২৬ ফেব্রুয়ারি, ১৯৭১ খ্রি.) হলেন একজন আফগান রাজনীতিবিদ ও তালেবান নেতা, যিনি ২০২১ সালের ৭ই সেপ্টেম্বর থেকে বর্তমান আফগানিস্তান ইসলামি আমিরাতের ভারপ্রাপ্ত পররাষ্ট্র মন্ত্রী হিসেবে দায়িত্ব পালন করছেন। তিনি তালেবানের কাতারের অফিসে তালেবান আলোচনাকারী দলের একজন গুরুত্বপূর্ণ সদস্য ছিলেন।

প্রাথমিক জীবন ও শিক্ষা 
খান ১৯৭১ সালের ২৬ ফেব্রুয়ারি হেলমান্দ প্রদেশের একটি গ্রামে জন্মগ্রহণ করেন। তার পরিবারের শিকড় ছিল পাকতিয়া প্রদেশে। প্রাথমিক শিক্ষা তিনি একটি স্থানীয় স্কুল ও মসজিদে শেষ করেন। কিন্তু কমিউনিস্ট সৌর বিপ্লবের কারণে তাকে নিজের পরিবারের সাথে প্রতিবেশী পাকিস্তানে চলে যেতে হয়, যেখানে আমির খান একটি উদ্বাস্তু মাদ্রাসায় ভর্তি হন এবং আরবি ব্যাকরণ, যুক্তিবিদ্যা, অলঙ্কারশাস্ত্র, আইনশাস্ত্র, হাদিস ও তাফসিরের মত বিষয় অধ্যয়ন করেন।

আমির পাকিস্তানের খাইবার পাখতুনখোয়া প্রদেশের একটি ধর্মীয় প্রতিষ্ঠান দারুল উলূম হাক্কানিয়াতে তার উচ্চতর ইসলামি অধ্যয়ন চালিয়ে যান, যেখান থেকে অন্যান্য অনেক প্রভাবশালী তালেবান নেতা স্নাতক হয়েছেন।

রাজনৈতিক জীবন 

আফগান জিহাদের সময় তিনি প্রাথমিকভাবে মৌলভি মোহাম্মদ নবী মুহাম্মদীর দলের অংশ ছিলেন; কিন্তু পরবর্তীকালে তালেবান আন্দোলনের আবির্ভাব হলে তিনি সেখানে যোগদান করেন

আমির তথ্য ও সংস্কৃতি মন্ত্রী হিসেবে ও জাতিসংঘের নেতৃত্বাধীন আলোচনায় ১৯৯৬–২০০১ তালেবান সরকারের প্রতিনিধি হিসেবে দায়িত্ব পালন করেন। সেই সময়ে একটি তালেবানপন্থী সূত্র বলে যে, তার "উদ্ভাবনী কার্যকলাপ" "তাদের শত্রুর ব্যাপক মিডিয়া আগ্রাসনের বিরুদ্ধে একটি পদ্ধতিগত জিহাদি প্রকাশনা যন্ত্র হিসেবে কাজ করছে"।

২০২১ সালের ১৭ আগস্ট তালেবানের কাছে কাবুলের পতনের ঠিক পরেই, তিনি কাবুলে ছিলেন বলে জানা গিয়েছিল এবং তিনি একটি সরকার গঠনের বিষয়ে আবদুল্লাহ আবদুল্লাহ এবং হামিদ কারজাইয়ের মত অ-তালেবান রাজনীতিবিদদের সাথে কথা বলছেন বলে প্রচারিত হয়। তালেবান বাহিনী ২০২১ সালের মে মাসে শুরু হওয়া আফগান সরকারের বিরুদ্ধে একটি সামরিক অভিযানের অংশ হিসেবে ২০২১ সালের ১৫ আগস্ট আফগানিস্তানের রাজধানী কাবুল দখল করে এর নিয়ন্ত্রণ নিয়েছিল।

২০২১ সালের ১৫ আগস্ট কাবুলের দখল নিয়ে পূর্ণ ক্ষমতায় আসার তিন সপ্তাহ পর ৭ সেপ্টেম্বর তালেবান একটি নতুন "ভারপ্রাপ্ত" সরকারের প্রথম সদস্যদের নাম ঘোষণা করে এবং আমির খান মুত্তাকিকে তখন আফগানিস্তানের ভারপ্রাপ্ত পররাষ্ট্রমন্ত্রী নিযুক্ত করা হয়েছে।

২০২১ সালের ডিসেম্বরে আমির খান আফগানিস্তানের প্রতিনিধি হিসাবে মুসলিমবিশ্বের পররাষ্ট্রমন্ত্রীদের নিয়ে আয়োজিত ইসলামি সহযোগিতা সংস্থার কাউন্সিলের একটি অধিবেশনে যোগ দিয়েছিলেন। অধিবেশনে অতিথি প্রতিনিধি হিসেবে চীন, রাশিয়া এবং মার্কিন যুক্তরাষ্ট্রের সাথে ৫৭ টি দেশের প্রতিনিধিগণ উপস্থিত ছিলেন। আফগানিস্তান-পাকিস্তান সীমান্ত অঞ্চলে আইএসআইএসের হুমকির বিষয়ে তিনি পাকিস্তানের প্রধানমন্ত্রী ইমরান খানের সাথে আলোচনা করেন।

রচনা 
২০০৪ সালের দিকে তিনি একটি বই লিখেছিলেন, যা তালেবান নেতৃত্ব দ্বারা নিষিদ্ধ হয়। নেতৃত্ব ধারণা করে যে, এর কিছু তথ্য জনসমক্ষে প্রচার করা যাবে না।

আরও দেখুন 
 হিবাতুল্লাহ আখুন্দজাদা
 সুহাইল শাহিন
 মোহাম্মদ হাসান আখুন্দ
 আব্দুল লতিফ মনসুর

তথ্যসূত্র 

তালেবান সরকারের মন্ত্রী
তালেবান নেতা
১৯৭১-এ জন্ম
জীবিত ব্যক্তি
এক্সন

এক্সন হলো একটি জিনের সেই অংশ যেটি RNA বিভক্ত হওয়ার মাধ্যমে ইন্ট্রোন অপসারণের পরে সেই জিন দ্বারা উৎপাদনকৃত চূড়ান্ত পরিপক্ক আরএনএ এর একটি অংশ গঠন করে। এক্সন শব্দটি একটি জিনের মধ্যে থাকা ডিএনএ তে বিদ্যমান ক্রম এবং আরএনএ এর প্রতিলিপিতে বিদ্যমান অনুরূপক্রম উভয়কেই বোঝায়। আরএনএ বিভক্ত হওয়ার মাধ্যমে, ইন্ট্রোনগুলি সরে যায় এবং পরিপক্ক আরএনএ তৈরির অংশ জন্য এক্সনগুলি একে অপরের সাথে সংযুক্ত হয়। একটি প্রজাতির জন্য জিনের সম্পূর্ণ সেটটি যেমন জিনোম গঠন করে, তেমনি এক্সনগুলির সম্পূর্ণ সেটটি এক্সোম গঠন করে।

স্প্লাইসোসাম
ডিএনএ
আরএনএ স্প্লিসিং
১৯৫৬ এএফসি এশিয়ান কাপ

১৯৫৬ এএফসি এশিয়ান কাপ ছিল প্রথম এএফসি এশিয়ান কাপ, প্রতি চার বছর অন্তর অনুষ্ঠিত হয় এবং এশিয়ান ফুটবল কনফেডারেশন (এএফসি) দ্বারা আয়োজিত হয়। চূড়ান্ত টুর্নামেন্টটি হংকং- এ ১ সেপ্টেম্বর থেকে ১৫ সেপ্টেম্বর ১৯৬৫ পর্যন্ত চার দলের রাউন্ড-রবিন প্রতিযোগিতা হিসাবে অনুষ্ঠিত হয়েছিল যেখানে কোন ফাইনাল ছিল না। এটি দক্ষিণ কোরিয়া জিতেছে।

একটি অস্বাভাবিক রায়ের অর্থ হল যে সমস্ত ম্যাটি ৮০ মিনিটের ছিল, অতিরিক্ত ৩০ মিনিট অতিরিক্ত সময় সহ যদি খেলাটি পুরো সময়ে ড্র হয় (যদিও খারাপ আলোর কারণে এটি ঘটেনি)।

ভেন্যু

যোগ্যতা

দলীয় সদস্য

ফলাফল 
সকল সময় হল হংকং সময় (ইউটিসি+৮)

বিজয়ী

গোলদাতা 

চার গোল করে টুর্নামেন্টের সর্বোচ্চ গোলদাতা নাহুম স্টেলমাচ। মোট, ১৫টি ভিন্ন খেলোয়াড় ২৭টি গোল করেছিলেন, যার কোনওটিই আত্মঘাতী গোল হিসাবে জমা হয়নি।

৪টি গোল
 নাহুম স্টেলমাচ
৩টি গোল

 সাং নাক-উনুন
 উ সাং-কোওন
 লি হু ডাক

২টি গোল

 আউ চি ইয়িন
 ইহোশুয়া গ্লেজার
 চোই চুং-মিন
 ট্রেন ভ্যান টাং

১টি গোল

 চু উইং ওয়াহ
 কো পো কেউং
 লাউ চি লাম
 তাং ইয়ে কিট
 কিম জি-সাং
 ট্রাই ভ্যান ডাও

তথ্যসূত্র 

জোভানোভিচ, বোজান; পানাহি, মজিদ; ভেরোভেরেন, পিটার। "এএফসি এশিয়ান কাপ ১৯৫৬". আরএসএসএফ।

 
এএফসি এশিয়ান কাপের আসর
এশিয়ান কাপ, ১৯৫৬
এএফসি এশিয়ান কাপ, ১৯৫৬
স্বাগতিক হংকংয়ে আন্তর্জাতিক ফুটবল প্রতিযোগিতা
এএফসি
এশিয়ার সেপ্টেম্বর ১৯৫৬-এর ক্রীড়া প্রতিযোগিতা
১৯৬০ এএফসি এশিয়ান কাপ

১৯৬০ এএফসি এশিয়ান কাপ ছিল পুরুষদের এএফসি এশিয়ান কাপের ২য় সংস্করণ, এটি এশিয়ান ফুটবল কনফেডারেশন (এএফসি) দ্বারা আয়োজিত একটি চতুর্বার্ষিক আন্তর্জাতিক ফুটবল টুর্নামেন্ট। ১৯৬০ সালের ১৪ অক্টোবর থেকে ২৩ অক্টোবর পর্যন্ত দক্ষিণ কোরিয়ায় ফাইনাল অনুষ্ঠিত হয়। চূড়ান্ত টুর্নামেন্টটি রাউন্ড রবিনের ভিত্তিতে সংগঠিত হয়েছিল এবং আয়োজক দেশ দক্ষিণ কোরিয়া তিনটি জয়ের নিখুঁত রেকর্ডের সাথে জিতেছিল।

প্রতিযোগিতার ১ম সংস্করণের মতো, টুর্নামেন্টে ৮০ মিনিটের খেলার অস্বাভাবিক ব্যবস্থা রাখা হয়েছিল।

ভেন্যু

যোগ্যতা

দলীয় সদস্য

ফলাফল 
সকল সময় কোরিয়া মান সময় (ইউটিসি+৯)

বিজয়ী

গোলদাতা 
চার গোল করে টুর্নামেন্টের সর্বোচ্চ গোলদাতা চো ইয়ুন-ওক। মোট, ১৩ জন ভিন্ন খেলোয়াড় ১৯ টি গোল করেছেন, যার কোনোটিই আত্মঘাতী গোল হিসাবে জমা হয়নি।

৪টি গোল
 চো ইয়ুন-ওক
২টি গোল

 শ্লোমো লেভি
 মুন জং-সিক
 উ সাং-কোওন

১টি গোল

 আমনোন আহারনস্কিন্ড
 রাফি লেভি
 আব্রাহাম মেনচেল
 নাহুম স্টেলমাচ
 লুক মান ওয়াই
 ইয়ু চেউক ইয়িন
 চোই চুং-মিন
 নগুয়েন ভ্যান তু
 ট্রান ভ্যান নহুং

তথ্যসূত্র

বহিঃসংযোগ
জোভানোইক, বোজান; মরিসন, নীল; পানাহি, মজিদ, ভেরোভেরেন, পিটার। "এএফসি এশিয়ান কাপ ১৯৬০". আরএসএসএফ.

১৯৬০ এএফসি এশিয়ান কাপ
এএফসি এশিয়ান কাপের আসর
এএফসি
এএফসি এশিয়ান কাপ, ১৯৬০
এএফসি এশিয়ান কাপ
স্বাগতিক দক্ষিণ কোরিয়ায় আন্তর্জাতিক ফুটবল প্রতিযোগিতা
এশিয়ায় অক্টোবর ১৯৬০-এর ক্রীড়া প্রতিযোগিতা
ব্রহ্মচারিণী

ব্রহ্মচারিণী ( সংস্কৃত : ब्रह्मचारिणी) হলেন একজন নিবেদিতপ্রাণ নারী শিক্ষার্থী যিনি ব্রহ্মচর্য পালন করেন এবং তার গুরু ও অন্যান্য ছাত্রদের সাথে আশ্রমে অধিবাস করেন। তিনি মহাদেবীর নবদুর্গা রূপের দ্বিতীয় রূপ এবং নবরাত্রির দ্বিতীয় দিনে (নবদুর্গার নয়টি ঐশ্বরিক রাত) তার পূজা করা হয়। দেবী ব্রহ্মচারিণী পার্বতীর একটি রূপ। তিনি সাদা পোশাক পরিধান করেন। তার ডান হাতে থাকে একটি জপমালা এবং তার বাম হাতে তিনি একটি কমণ্ডলু ধারণ করেন।

ব্যুৎপত্তি 
ব্রহ্মচারিণী শব্দটি দুটি সংস্কৃত মূল থেকে এসেছে, ব্রহ্ম  মানে এক স্ব-অস্তিত্বশীল আত্মা। তিনি পরম বাস্তব ও সর্বজনীন। চারিণী হল একটি স্ত্রীলিঙ্গ শব্দ যার অর্থ হল, সহযোগিতা, অগ্রসরতা, আচরণ এবং অনুসরণ কর।

বৈদিক গ্রন্থে ব্রহ্মচারিণী শব্দের অর্থ হল একজন মহিলা যিনি পবিত্র ধর্মীয় রীতি অনুসরণ করেন।

ব্রহ্মচারিণীর কিংবদন্তি 
পুরানের বিভিন্ন সংস্করণ অনুসারে, দেবী পার্বতী শিবকে বিয়ে করার সিদ্ধান্ত নেন এবং শিবকে পতিরূপে পাওয়ার জন্য তিনি প্রায় ৫০০০ বছর ধরে তপস্যা করেন। তাই তার নাম হয় ব্রহ্মচারিণী।

তারকাসুর নামক এক শক্তিশালী অসুরকে বরদান করা হয়েছিল যে কেবল শিবের সন্তানই তাকে হত্যা করতে পারে। সেকারনে দেবতারা প্রেম এবং কামনার দেবতা কামদেবের নিকটে আসেন এবং পার্বতীর জন্য শিবের মনে প্রেম আকাঙ্ক্ষা জাগ্রত করতে নির্দেশ দেন। কামদেব তখন শিবকে তার অস্ত্র অর্থাত, কামনার তীর নিক্ষেপ করেন। কিন্তু শিব তখন তার কপালের তৃতীয় নয়ন উন্মিলীত করেন এবং কামদেবকে পুড়িয়ে ছাই করে দেন।

পার্বতী শিবকে পতিরূপে প্রাপ্ত করার দৃঢ় সংকল্প করেন। তিনি শিবের মতো পাহাড়ে বাস করতে শুরু করেন এবং শিব যেসকল কাজকর্মে নিযুক্ত থাকেন যেমন সন্ন্যাসব্রত, যোগ এবং তপস্যা, তিনিও সেইসকল কর্মে মনোনিবেশ করেন। পার্বতীর এই রূপটিকেই দেবী ব্রহ্মচারিণী বলে উধৃত করা হয়। তার সাধনা শিবের দৃষ্টি আকর্ষণ করে এবং দেবীর প্রতি তার আগ্রহ জাগ্রত করে। তিনি ছদ্মবেশে তার সাথে দেখা করেন। ছদ্মবেশী শিব পার্বতীর কাছে তার নিজেরই নিন্দা শুরু করেন। শিবের দুর্বলতা এবং ব্যক্তিত্বের সমস্যাগুলি গণনা করে দেবীকে নিরুৎসাহিত করার চেষ্টা করেন। পার্বতী শুনতে অস্বীকার করে এবং তার সংকল্পে জোর দেয়।

এই সময় প্রকণ্ডসুর নামক এক অসুর তার লক্ষাধিক অসুর নিয়ে পার্বতীকে আক্রমণ করে। পার্বতী তার তাপস শেষ করার শেষ পর্যায়ে, এবং নিজেকে রক্ষা করতে অক্ষম। পার্বতীকে অসহায় দেখে, দেবী লক্ষ্মী এবং সরস্বতী হস্তক্ষেপ করে এবং অসুরদেরকে প্রতিরোধ করতে শুরু করেন। কিন্তু রাক্ষসদের সংখ্যা অনেক বেশি ছিল। অনেক দিন ধরে দেবী এবং অসুরদের যুদ্ধ চলে। পরে দেবী পার্বতীর পাশে রাখা কমণ্ডলু উল্টে যায় এবং তার জলের বন্যায় অগনিত রাক্ষস ভেসে যায়। শেষ পর্যন্ত দেবী পার্বতী তার চক্ষু উন্মিলীত করে। তার চোখ থেকে আগুন নির্গত হয় এবং রাক্ষসরা সেই আগুনে পুড়ে ছাই হয়ে যায়।

শিব ব্যতীত দেবী পার্বতীর দ্বারা সম্পাদিত তপস দ্বারা মহাবিশ্বের সকলেই মুগ্ধ হন। শিব শেষ পর্যন্ত ব্রহ্মচারীর ছদ্মবেশে পার্বতীর সাথে সাক্ষাত করতে যান। তারপর তিনি পার্বতীকে বিভিন্ন ধাঁধার প্রশ্ন করে তাকে পরীক্ষা করেন। সকল ধাঁধার উত্তর দেবী সঠিকভাবে দেন। পার্বতীকে তার বুদ্ধি এবং সৌন্দর্যের জন্য প্রশংসা করার পর, ব্রহ্মচারী তাকে বিবাহ প্রস্তাব দেন। পার্বতী উপলব্ধি করেন যে এই ব্রহ্মচারী আসলে শিব এবং তার বিবাহ প্রস্তাব গ্রহণ করেন। শিব তার আসল রূপে আবির্ভূত হন এবং অবশেষে দেবীকে গ্রহণ করেন। পুরো তাপস চলাকালীন পার্বতী শুধু বেলপত্র ও নদীর জল খেতেন।

দেবী ব্রহ্মচারিণীর বাসস্থান স্বাধিষ্ঠান চক্রে। ব্রহ্মচারিণী কথার অর্থ অবিবাহিত। তার সাদা রঙ -এর বস্ত্র পবিত্রতার প্রতীক।

উৎসব 
নবরাত্রির দ্বিতীয় দিনে দেবী ব্রহ্মচারিণীর পূজা করা হয়।

তথ্যসূত্র

নবদুর্গা
হিন্দু দেবী
১৯৬৪ এএফসি এশিয়ান কাপ

১৯৬৪ এএফসি এশিয়ান কাপ ছিল পুরুষদের এএফসি এশিয়ান কাপের ৩য় সংস্করণ, এশিয়ান ফুটবল কনফেডারেশন (এএফসি) দ্বারা আয়োজিত একটি চতুর্বার্ষিক আন্তর্জাতিক ফুটবল টুর্নামেন্ট। ২৬ মে থেকে ৩ জুন ১৯৬৪ পর্যন্ত ইসরায়েলে ফাইনাল অনুষ্ঠিত হয়েছিল।

টুর্নামেন্টে একটি রাউন্ড-রবিন পদ্ধতি ব্যবহার করা হয়েছিল যা আকারে পাঁচটি দলে উন্নীত করতে হয়েছিল, যেখানে পশ্চিম অঞ্চল, মধ্য অঞ্চল ১ এবং ২ এবং পূর্বাঞ্চলের বিজয়ীদল এবং সেইসাথে আয়োজক দেশ (ইসরায়েল) শিরোপার জন্য প্রতিদ্বন্দ্বিতা করেছিল। ১৭টি দেশের মধ্যে এগারোটি যোগ্যতা থেকে প্রত্যাহার করে নেয় যার ফলে শুধুমাত্র একটি অঞ্চল (একটি সম্মিলিত মধ্য অঞ্চল ১ এবং ২) যেকোন যোগ্যতার ম্যাচ খেলতে পারে। পশ্চিমাঞ্চল ও পূর্বাঞ্চলের বাকি দুটি দল যথাক্রমে বিনা প্রতিদ্বন্দ্বিতায় যোগ্যতা অর্জন করেছে। 

চূড়ান্ত টুর্নামেন্টটি পরবর্তীতে একটি চার দলের প্রতিযোগিতা ছিল, আগের সংস্করণগুলির মতো একই ফর্ম্যাটে, ইসরায়েল তিনটি জয়ের নিখুঁত রেকর্ডের সাথে শিরোপা জিতেছিল। টুর্নামেন্টের আগের সংস্করণগুলির সাথে তাল মিলিয়ে, সমস্ত ম্যাচের সময়কাল ছিল মাত্র ৮০ মিনিট।

ভেন্যু

যোগ্যতা

দলীয় সদস্য

ফলাফল

টীকা: সবগুলো ম্যাচগুলিই ৮০ মিনিট করে অনুষ্ঠিত হয়েছিলো।

বিজয়ী

গোলদাতা 

দুটি গোল করে টুর্নামেন্টের সর্বোচ্চ গোল করেন ইন্দর সিং ও মর্দেচাই স্পিগলার। মোট, ১৩টি গোল ১১টি ভিন্ন খেলোয়াড় করেছেন, তাদের কোনোটিই আত্মঘাতী গোল হিসাবে জমা হয়নি।

২টি গোল

 ইন্দর সিং
 মর্দেচাই স্পিগলার

১টি গোল

  চেউং ইয়ু কওক
  কে আপ্পালারাজু
  চুনী গোস্বামী
  সুকুমার সমাজপতি
  ইয়োহাই আহারোনি
  মোশে লিওন
  গিডিওন তিশ
  পার্ক সিউং-ওকে
  লি সুন-মিউং

টীকা

তথ্যসূত্র

বহিঃসংযোগ
 কোরিয়ান স্কোরার  (আর্কাইভ করা ২২ জুলাই ২০১১)
 বিস্তারিত এ আরএসএসএসএফ

১৯৬৪ এএফসি এশিয়ান কাপ
এশিয়ায় মে ১৯৬৪-এর ক্রীড়া ইভেন্ট
জুন ১৯৬৪-এ এশিয়ার ক্রীড়া ইভেন্ট
এএফসি এশিয়ান কাপের আসর
এএফসি
এএফসি এশিয়ান কাপ
ইসরায়েল আয়োজিত আন্তর্জাতিক ফুটবল প্রতিযোগিতা
১৯৬৪-এ ইসরায়েলি ক্রীড়া প্রতিযোগিতা
১৯৬৮ এএফসি এশিয়ান কাপ

১৯৬৮ এএফসি এশিয়ান কাপ ছিল পুরুষদের এএফসি এশিয়ান কাপের ৪র্থ সংস্করণ, এশিয়ান ফুটবল কনফেডারেশন (এএফসি) দ্বারা আয়োজিত একটি চতুর্বার্ষিক আন্তর্জাতিক ফুটবল টুর্নামেন্ট। ১৯৬৮ সালের ১০ মে থেকে ১৯ মে ইরানে ফাইনাল অনুষ্ঠিত হয়েছিল, যেখানে পাঁচটি দল একটি রাউন্ড-রবিন বিন্যাসে প্রতিদ্বন্দ্বিতা করেছিল যেখানে শেষবারের মতো কোন ফাইনাল হবে না। প্রথম তিনটি সংস্করণে ৮০-মিনিটের খেলার পর এটি ৯০-মিনিটের খেলার প্রথম টুর্নামেন্ট ছিল।

চার জয়ের নিখুঁত রেকর্ড নিয়ে ঘরের দল ইরান জিতেছে।

যোগ্যতা

ভেন্যু

দলীয় সদস্য

ফলাফল

গোলদাতা

৪টি গোল করে সর্বোচ্চ গোলদাতা ইরানের হোমায়ুন বেহজাদি, ইসরায়েলের জিওরা স্পিগেল ও মোশে রোমানো। সর্বমোট, ১৮ জন খেলোয়াড় ৩২ টি গোল করেছেন, যার কোনোটিই আত্মঘাতী গোল হিসাবে জমা হয়নি।

৪টি গোল
 হোমায়ুন বেহজাদি
 জিওরা স্পিগেল
 মোশে রোমানো
২টি গোল

 আকবর ইফতেখারি
 হোসেইন কালানি
 মর্দেচাই স্পিগলার

১টি গোল

 অং খি
 মং হ্লা হতাই
 সুক বাহাদুর
 হ্লা হতাই
 আলি জব্বারি
 গোলাম হোসেন ফারজামী
 পারভেজ ঘেলিচখানি
 শ্যামুয়েল রোজেনথাল
 লি কওক কেউং
 ইউয়ান কুয়ান ইয়িক
 লিম লু-শোর
 লি হুয়ান-ওয়েন
 লো কওক তাই
 ওয়াং চি-কেউং

তথ্যসূত্র

বহিঃসংযোগ
 গারিন, এরিক; জোভানোভিচ, বোজান; পানাহী, মজিদ, ভেরোভেরেন, পিটার। "এএফসি এশিয়ান কাপ ১৯৬৮". আরএসএসএফ.
১৯৬৮ এশিয়ান কাপের জন্য এএফসির প্রতিবেদন

 
এএফসি এশিয়ান কাপের আসর
এএফসি
এএফসি
এএফসি এশিয়ান কাপ
ইরান আয়োজিত আন্তর্জাতিক ফুটবল প্রতিযোগিতা
এশিয়ার মে ১৯৬৮-এর ক্রীড়া প্রতিযোগিতা
দক্ষিণ ভিয়েতনাম জাতীয় ফুটবল দল

ভিয়েতনাম প্রজাতন্ত্রের জাতীয় ফুটবল দল (ভিয়েতনামী : Đội tuyển bóng đá quốc gia Việt Nam Cộng hòa) হল ১৯৪৭ থেকে ১৯৭৬ সালের মধ্যে ভিয়েতনাম প্রজাতন্ত্র (পূর্বে বিভিন্ন সময়ে ফ্রেঞ্চ ইন্দোচিনা বা ভিয়েতনাম রাজ্য নামে পরিচিত) প্রতিনিধিত্বকারী জাতীয় ফুটবল দল। দক্ষিণ ভিয়েতনামের দলটি ১৯৫৪ সালে ফিফা এবং এশিয়ান ফুটবল কনফেডারেশন (এএফসি) এ যোগদান করে। ১৯৭৫ সালে ভিয়েতনামের পুনর্মিলনের শুরু পর্যন্ত এই সংস্থাগুলি একমাত্র বৈধ ভিয়েতনামী জাতীয় দল হিসাবে বিবেচিত হয়েছিল। দক্ষিণ ভিয়েতনাম দলটি একটি পৃথক উত্তর ভিয়েতনাম দলের পাশাপাশি বিদ্যমান ছিল, যেটি দেশের কমিউনিস্ট-নিয়ন্ত্রিত উত্তর অংশের প্রতিনিধিত্ব করত এবং যা দক্ষিণ ভিয়েতনাম দলের বিপরীতে কখনোই ফিফা বা এএফসি-তে যোগদানের অনুমতি পায়নি। দক্ষিণ ভিয়েতনাম প্রথম দুটি এশিয়ান কাপের ফাইনালে (১৯৫৬ এবং ১৯৬০) অংশ নিয়েছিল, উভয়বারই শেষ হয়েছিল।

ভিয়েতনাম যুদ্ধের সমাপ্তির পর যখন উত্তর ও দক্ষিণ অঞ্চল ভিয়েতনামের সমাজতান্ত্রিক প্রজাতন্ত্রে মিলিত হয়, তখন ভিয়েতনাম জাতীয় দল উত্তর ও দক্ষিণ উভয় দলকে প্রতিস্থাপন করে। একীভূত প্রজাতন্ত্রকে দক্ষিণ ভিয়েতনামের ফিফা এবং এএফসি সদস্যপদ রাখার অনুমতি দেওয়া হয়েছিল, যার ফলে দক্ষিণ ভিয়েতনাম দলের ঐতিহাসিক রেকর্ড সাধারণত ভিয়েতনাম জাতীয় দলের সামগ্রিক রেকর্ডের অংশ হিসাবে গণনা করা হয়, যখন উত্তর ভিয়েতনাম দলের ফলাফল সাধারণত অন্তর্ভুক্ত করা হয় না।

আরও দেখুন
 ভিয়েতনামে ফুটবল

তথ্যসূত্র

বহিঃসংযোগ
 দক্ষিণ ভিয়েতনাম – আন্তর্জাতিক ম্যাচের তালিকা আরএসএসএসএফ.কম এ

দক্ষিণ ভিয়েতনাম জাতীয় ফুটবল দল
এশিয়ার সাবেক জাতীয় ফুটবল দল
১৯৪৯-এ প্রতিষ্ঠিত জাতীয় ক্রীড়া দল
মুহাম্মদ আলি দাহাইনি

মুহাম্মদ আলি নজিব দাহাইনি (, ; জন্ম: ১ মার্চ ১৯৯৪; মুহাম্মদ আলি দাহাইনি নামে সুপরিচিত) হলেন একজন সুয়েডীয়–লেবানীয় পেশাদার ফুটবল খেলোয়াড়। তিনি বর্তমানে লেবানীয় ক্লাব আল আনসার এবং লেবানন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

দাহাইনি ২০২০ সালে লেবাননের হয়ে আন্তর্জাতিক পর্যায়ে অভিষেক করেছেন; লেবাননের জার্সি গায়ে তিনি এপর্যন্ত ২৬ ম্যাচে অংশগ্রহণ করেছেন।

প্রারম্ভিক জীবন
মুহাম্মদ আলি নজিব দাহাইনি ১৯৯৪ সালের ১লা মার্চ তারিখে সুইডেনের স্ত্রমস্তাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
দাহাইনি কাতারে অনুষ্ঠিত ২০২৩ এএফসি এশিয়ান কাপের জন্য ঘোষিত লেবাননের ২৬ সদস্যের চূড়ান্ত দলে স্থান পেয়েছিলেন।

পরিসংখ্যান

আন্তর্জাতিক

তথ্যসূত্র

বহিঃসংযোগ

 
 
 
 
 
 

১৯৯৪-এ জন্ম
জীবিত ব্যক্তি
সুয়েডীয় ফুটবলার
লেবানীয় ফুটবলার
ফুটবল গোলরক্ষক
লেবাননের আন্তর্জাতিক ফুটবলার
২০২৩ এএফসি এশিয়ান কাপের খেলোয়াড়
সুপেরেত্তানের খেলোয়াড়
এত্তান ফুটবলের খেলোয়াড়
সুয়েডীয় পুরুষ ফুটবলার
পুরুষ ফুটবল মধ্যমাঠের খেলোয়াড়
বল ক্লাব অলিম্পিকের খেলোয়াড়